# **DECIZIA ETAPEI DE ÎNCADRARE**

## Nr. PROIECT din 31.10.2018.

Ca urmare a solicitării de emitere a acordului de mediu adresate de **COMUNA SÎNSIMION**, cu sediul în com. Sînsimion, nr. 219, jud. Harghita, înregistrată la APM Harghita cu nr. 6054/10.08.2018, în baza:

**- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

- Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 23.10.2018, că proiectul **, “ Amenajare spații publice parcări auto în comuna Sînsimion, sat Sînsimion și sat Cetățuia”** propus a fi amplasat în com. Sînsimion, domeniu public, jud Harghita, **nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

**a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.b, coroborat cu pct. 13, lit. a;**

**Descrierea proiectului:**

În localitatea Sânsimion nu există un loc amenajat pentru parcare auto în jurul bisericii iar în comuna Sânsimion, sat Cetățuia nu există loc special amenajat pentru parcare auto în jurul căminului cultural, locul principal al desfășurării evenimentelor. Prezentul proiect face posibil înfiinţarea unor locuri de parcare care va conține și o suprafață mica de zonă verde cu bănci, necesar pentru locatarii din comună.

Spațiul propus spre amenajare din couna Sânsimion, sat Sânsimion se situează în centrul comunei, în vecinătatea bisericii Romano-Catolice, iar cel din comuna Sânsimion, sat Cetățuia în centrul comunei în vecinătatea căminului cultural.

**1. Caracteristicile proiectului:**

***a) dimensiunea și concepția întregului proiect:***

Terenul studiat din comuna Sânsimion, sat Sânsimion are suprafața totală de 1272 mp, iar în comuna Sânsimion, sat Cetățuia terenul studiat are o suprafață totală de 278 mp. Zona studiată este accesibilă pietonal și cu vehicule din strada Principală (DJ 123A), fiind însăși o zonă de tranzit și acces la instituții.

**Amplasamentul 1** – Comuna Sânsimion, sat Sânsimion

Structura propusă alei:

* Strat de fundare din balast - 20 cm grosime după compactare;
* Strat de pietris (sort 4-8) pilonat - 5 cm grosime;
* Pavaj din beton vibropresat, calitate superioară - 8 cm grosime;

Structură propusă drum:

* Platformă existentă;
* Strat de egalizare din balast cu grosime de 10 cm;
* Substrat de pietriș (sort 4-8) pinonat – 5 cm grosime;
* Plăci din beton de 8 cm grosime;

Structură propusă parcări:

* Strat de balast – 25 cm grosime după compactare;
* Strat de piatră spartă – 10 cm grosime după compactare;
* Strat de pietris (sort 4-8) pilonat - 5 cm grosime;
* Pavaj din beton vibropresat, calitate superioară - 8 cm grosime;

Paturi de flori amenajate cu pământ vegetal cu plante perene, flori.

**Amplasamentul 2** – Comuna Sânsimion, sat Catățuia

Varianta 1.

Structura propusă alei:

* Strat de fundare din balast - 25 cm grosime după compactare;
* Strat de pietris (sort 4-8) pilonat - 5 cm grosime;
* Pavaj din beton vibropresat, calitate superioară - 4 cm grosime;

Structură propusă parcări:

* Strat de balast – 25 cm grosime după compactare;
* Strat de piatră spartă – 10 cm grosime după compactare;
* Strat de pietris (sort 4-8) pilonat - 5 cm grosime;
* Pavaj din beton vibropresat, calitate superioară - 8 cm grosime;

Paturi de flori amenajate cu pământ vegetal cu plante perene, flori.

Elemente de mobilier urban și înzestrări sunt următoarele:

|  |  |
| --- | --- |
| **NR. CRT.** | **DOTĂRI – Amplasamentul 1** |
| 1 | BANCĂ CU SPĂTAR |
| 2. | COȘ DE GUNOI |

|  |  |
| --- | --- |
| **NR. CRT.** | **DOTĂRI – Amplasamentul 2** |
| 1 | BANCĂ CU SPĂTAR |
| 2. | COȘ DE GUNOI |
| 3. | FOIȘOR |
| 4. | GARD DE DELIMITARE |
| 5. | JOC ACVATIC |

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

*-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în intravilanul și extravilanul comunei Sînsimion în proprietate publică *conform Certificatului de urbanism nr. 57/20.07.2018 emis de Consiliul local Sînsimion.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului comunei Sînsimion.*

*- numărul persoanelor afectate: prin realizarea proiectului nu vor fi persoane afectate negativ.*

b) natura impactului: *impact pozitiv minor*.

c) natura transfrontieră a impactului: *nu este cazul.*

d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

e) probabilitatea impactului: *mică*.

f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

g) cumularea impactului cu impactul altor proiecte existente și/sau aprobate: *nu este cazul*.

h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

**II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 cu modificări şi privind regimul ariilor naturale protejate, conservarea habitatelor naturale, a florei şi faunei sălbatice, fiind situat în afara perimetrelor siturilor Natura 2000 din judeţ.

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere, eliminarea pierderilor de carburanţi de la mijloacele de transport şi de la utilajele folosite.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

Proiectul propus nu necesită parcurgerea celorlalte etape ale procedurii de evaluare adecvată.

Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV, ŞEF SERVICIU AAA**

DOMOKOS László József ing. LÁSZLÓ Anna

**ÎNTOCMIT,**

ing. BARABÁS Zoltán